Príloha č. 11
k nariadeniu vlády č. .../2004 Z. z.
Overovanie jednotlivých výrobkov
(postup G)
1.	Tento postup opisuje metódy, pri ktorých sa výrobca zaručuje a vyhlasuje, že predmetný výrobok, na ktorý bol vydaný ES certifikát zhody podľa bodu 2, vyhovuje požiadavkám tohto nariadenia, ktoré sa naň vzťahujú. Výrobca alebo jeho splnomocnenec umiestni označenie CE na výrobok a vydá ES vyhlásenie o zhode podľa prílohy č. 15.
2.	Notifikovaná osoba overuje každý jednotlivý výrobok a vykonáva príslušné skúšky tak uvedené v príslušných harmonizovaných slovenských technický normách alebo ekvivalentné skúšky na zabezpečenie zhody každého výrobku s príslušnými požiadavkami tohto nariadenia.
Notifikovaná osoba umiestni alebo nechá umiestniť, svoj identifikačný kód na schválenom výrobku a na základe vykonaných skúšok vydá ES certifikát zhody.
3.	Účelom dokumentácie podľa prílohy č. 13 je umožniť posúdenie zhody s požiadavkami tohto nariadenia a objasnenie projektu a konštrukčného riešenia, výroby a prevádzkovania výrobku.